Doložka finančných, ekonomických, environmentálnych vplyvov, vplyvov 
na zamestnanosť a podnikateľské prostredie

1.	Odhad dopadov na verejné financie
Realizácia predloženého návrhu má v roku 2007 dopad na štátny rozpočet v sume 12 031 614,- Sk s DPH, čo predstavuje poplatok za zvýšenie počtu licencii o 550 ks a poplatok za   1/3 celkovej sumy. Na roky 2008 a 2009 to predstavuje sumu 15 405 502,- Sk s DPH, ktorú  Úrad geodézie, kartografie a katastra Slovenskej republiky uplatní v návrhu štátneho rozpočtu na príslušné roky.

2.	Odhad dopadov na obyvateľov, hospodárenie podnikateľskej sféry a iných právnických osôb
Realizácia predloženého materiálu si kladie za cieľ vytvoriť licenčné podmienky pre digitalizáciu procesov verejnej správy a tým zjednodušiť pre občana a podnikateľa vybavovanie vecí verejných. Základné pozitívne dopady na občana a podnikateľa môžeme zhrnúť nasledovne:
•	zníženie administratívneho zaťaženia,
•	zlepšenie kvality informácií a informačnej podpory,
•	zvýšenie dostupnosti a úrovne poskytovania služieb,
•	zvýšenie efektívnosti verejnej správy,
•	zvyšovanie konkurencieschopnosti Slovenskej republiky.

3.	Odhad dopadov na životné prostredie
Realizácia predloženého materiálu nemá žiadny vplyv na životné prostredie.

4.	Odhad dopadov na zamestnanosť
Realizáciou predloženého materiálu sa nepredpokladá žiadny vplyv na zamestnanosť v SR.

5.	Odhad dopadov na podnikateľské prostredie
Realizácia predloženého materiálu bude mať pozitívny vplyv na podnikateľské prostredie, pričom zásadné výhody sú zhrnuté v bode 2.